Gordon Brown

James Gordon Brown merupakan Perdana Menteri ke-52 United Kingdom dari tahun 2007 hingga tahun 2010, Menteri Perkhidmatan Awam, Ahli Parlimen Kirkcaldy dan Cowdenbeath serta ketua Parti Buruh UK.

Sebelum menjadi Perdana Menteri, Brown menyandang jawatan Menteri Kewangan selama 10 tahun (2 Mei 1997 hingga 27 Jun 2007), iaitu tempoh yang paling lama sejak jawatan tersebut dipegang oleh Nicholas Vansittart (1812 hingga 1823).

Pemilihan ke Parlimen dan pembangkang
Gordon Brown diundi sebagai Ahli Parlimen Parti Buruh Dunfermline Timur pada 1983 dan menjadi jurucakap parti pembangkang bagi Perdagangan dan Industri pada 1985. Pada 1986, Brown menulis biografi ahli politik dari Parti Buruh Bebas (Independent Labour Party) James Meaxton sebagai tesis Ph.D.nya. Brown menjadi Ketua Setiausaha Perbendaharaan Bayangan dari 1987 hingga 1989 dan Setiasuaha Perdagangan dan Industri Bayangan sebelum menjadi Canselor Kewangan Bayangan pada 1992.

Selepas kematian ketua Parti Buruh John Smith pada 1994, Brown dijangka oleh ramai akan mengambil alih jawatan itu. Namun, Brown dikatakan telah membuat perjanjian rahsia engan Tony Blair di sebuah restoran di Islington, London. Blair menjanji akan memberi kebebasan kepada Brown mengawal dasar ekonomi Britain jika Brown tidak bersaing dengannya dalam pemilihan ketua Parti Buruh 1994. Sejak perjanjian itu, Blair dan Brown telah mengamalkan kerjasama yang rapat hinggalah 2007 walaupun dikatakan sering bertelingkah di belakang mata awam.

Sebagai Canselor Kewangan 
Kemenangan Parti Buruh dalam pilihanraya 1997 telah membawa kepada pelantikan Brown sebagai Canselor (Menteri) Kewangan Britain di bawah Perdana Menteri Blair. Tempoh perkhidmatannya yang panjang telah melihat pertumbuhan ekonomi yang bertahan yang paling lama dalam sejarah United Kingdom.

Sebagai Perdana Menteri
Pada 27 Jun 2007, Blair meletak jawatan sebagai Perdana Menteri selepas 10 tahun memimpin Britain. Beliau digantikan oleh Gordon Brown.

Pada 6 Mei 2010, beliau kalah dalam Pilihan raya Britain 2010. Beliau mendapat reputasinya sebagai seorang yang tidak disukai kerana berimej kaku, panas baran, tidak sabar dan jarang tersenyum berbanding David Cameron dan Nick Clegg. Undi spontan selepas debat terbuka yang disiar secara langsung melalui televisyen mendapati Gordon Brown tewas.

'Isu Bigotgate' turut menyebabkan parti beliau tewas. Namun beliau menang di kawasanya di Kirkcaldy, Scotland.

Kehidupan peribadi 
Beliau mengahwini Sarah Macaulay dalam sebuah majlis persendirian pada tahun 2000.

Gordon mempunyai dua adik lelaki iaitu John Brown dan Andrew Brown, di mana Andrew merupakan seorang bekas wartawan serta juga suami Clare Rewcastle Brown. Gordon turut menulis sebuah surat kepada akhbar The Independent yang menyokong kegiatan adik iparnya memperjuangkan perlindungan hutan-hutan Sarawak pada tahun 2011.

Rujukan

Pautan luar

 10 Downing Street - Prime Minister: The Rt Hon Gordon Brown MP
 Audio and Transcript of Gordon Brown’s First Speech as Labour Party Leader  24 June 2007
 Prime Minister Brown's address to the 63rd session of the United Nations General Assembly, September 26, 2008
 Gordon Brown - full access article in Encyclopaedia Britannica
 Guardian Unlimited Politics - Special Report: Gordon Brown
 TheyWorkForYou.com - Gordon Brown
 BBC News - Gordon Brown in Africa January 2005 trip about his 'Marshall plan for Africa'
 
 Observer: How Gordon Brown become the most powerful Chancellor in history
 Transcript of Gordon Brown's acceptance speech  Triple A accessible version
 Brown's Journey from Reformism to Neoliberalism, International Socialism — a left wing perspective on Brown's political evolution
 Gordon Brown news and information 

Kelahiran 1951
Perdana Menteri United Kingdom
Orang hidup